Барыс Аляксеевіч Крэпак

Бары́с Аляксе́евіч Крэ́пак () — беларускі мастацтвазнавец, арт-крытык, пісьменнік і публіцыст. Аўтар кніг па гісторыі мастацтва, артыкулаў у друкаваных перыядычных выданнях.

 Біяграфія 
Паходзіць з сям’і чырвонаармейца А. У. Крэпака, які загінуў на фронце падчас Вялікай Айчыннай вайны. У 1950-х гадах разам з маці пераехаў жыць у Гродна, дзе яго айчымам стаў мастак Іван Дмухайла. Асяроддзе творчай інтэлігенцыі аказала ўплыў на выбар будучай прафесіі.

 1957 — заканчэнне сярэдняй школы ў Гродне.
 1957—1960 — вучоба ў Гродзенскім педагагічным інстытуце.
 1958 — першая друкаваная публікацыя ў газеце «Гродзенская праўда» — рэцэнзія на групавую выстаўку жывапісу.
 1960—1965 — вучоба на гістарычным факультэце (аддзяленне гісторыі мастацтваў) Ленінградскага дзяржаўнага універсітэта.
 1965 — пасада навуковага супрацоўніка Беларускага дзяржаўнага мастацкага музея.
 1965—1970 — пасада рэдактара мастацка-эксперыментальнай калегіі Міністэрства культуры БССР.

У розныя гады займаў пасады інспектара па ахове помнікаў гісторыі, архітэктуры і археалогіі Міністэрства культуры БССР, сакратара праўлення Саюза мастакоў БССР.

 1990 — заслужаны дзеяч мастацтваў БССР.
 1994 — рэдактар аддзела выяўленчага мастацтва, член рэдакцыйнай калегіі газеты «Культура».

Член Беларускага саюза мастакоў з 1970Крэпак, Барыс Аляксеевіч года, Беларускага Саюза літаратурна-мастацкіх крытыкаў, Беларускага саюза журналістаў з 2001 года, Асацыяцыі мастацтвазнаўцаў — Міжнароднага расійскага творчага саюза гісторыкаў мастацтва і мастацкіх крытыкаўБарыс КРЭПАК: «Art-тандэм: крытык і мастакі» . Жыве і працуе ў Мінску.

 Літаратурная дзейнасць 
З’яўляецца аўтарам больш за 40 кніг, мастацкіх альбомаў, манаграфій, каталогаў выставак, мноства артыкулаў, крытычных рэцэнзій, творчых партрэтаў, нарысаў, публіцыстычных і навуковых даследаванняў па праблемах беларускага і сусветнага мастацтва. Друкуецца ў рэспубліканскай і замежнай прэсе. Асноўныя творы прысвечаны вядомым мастакам і скульптарам Беларусі, сярод якіх Заір Азгур, Анатоль Анікейчык, Андрэй Бембель, Май Данцыг, Аляксандр Кішчанка, Віталь Цвірка, Леанід Шчамялёў. З’яўляецца аўтарам папулярнай рубрыкі «Мастыхін» у газеце «Культура».

У апошнія гады пачаў даследваць творчасць «забытых імёнаў» мастацтва Беларусі, такіх творцаў, як Іосіф Аляшкевіч, Мікалай Атрыганьеў, Казімір Ельскі, Вера Ермалаева, Рудольф Жукоўскі, Леў Зевін, Кандрат Карсалін, Міхаіл Кулеша, Яўсей Маісеенка, Зыгмунт Мінейка, Мікалай Пашкевіч, Вячаслаў Руцай, Савелій Сорын, Міхась Станюта, Януар Сухадольскі, Юльян Фалат, Міхась Філіповіч, Ілля Чашнік, Адам Шэмеш, Леў Юдзін і многія іншыя.

 Вядомыя творы 
 «У паядынках на вышыні» (у суаўт. з Л. Крушынскай) — дакументальная аповесць пра Героя Савецкага Саюза лётчыка Аляксандра Гараўца

 «Свет Уладзіміра Высоцкага» (у суаўт.)
 «Вяртанне імёнаў: нарысы пра мастакоў». У 2 кн. Кн. 1 / Барыс Крэпак. — Мінск: Мастацкая літаратура, 2013.— 414 с.
 «Вяртанне імёнаў: нарысы пра мастакоў». У 2 кн. Кн. 2 / Барыс Крэпак. — Мінск: Мастацкая літаратура, 2014. — 382 с.

 Артыкулы 


 Узнагароды 
 1979 — Ганаровая грамата СМ СССР «За найлепшую кнігу года»
 1984 — Ганаровая грамата СМ СССР «За найлепшую кнігу года»
 1998 — лаўрэат Нацыянальнай прэміі Рэспублікі Беларусь «За духоўнае адраджэнне»
 1999 — лаўрэат Нацыянальнай прэміі Рэспублікі Беларусь «За духоўнае адраджэнне»
 Медаль Францыска Скарыны (2017)
Заслужаны дзеяч мастацтваў Беларусі, лаўрэат прэміі Беларускага саюза літаратурна-мастацкіх крытыкаў, лаўрэат прэмій Беларускага саюза журналістаў.

 Крыніцы 

 Спасылкі 

 Прэмія Гедройца. Намінанты. Барыс Крэпак. 
 Крэпак, Барыс Аляксеевіч.


Катэгорыя:Выпускнікі гісторыка-філалагічнага факультэта Санкт-Пецярбургскага ўніверсітэта
Катэгорыя:Постаці Нацыянальнага мастацкага музея Рэспублікі Беларусь
Катэгорыя:Члены Саюза мастакоў БССР
Катэгорыя:Члены Беларускага саюза мастакоў
Катэгорыя:Мастацтвазнаўцы Беларусі
Катэгорыя:Заслужаныя дзеячы мастацтваў Беларускай ССР
Катэгорыя:Публіцысты Беларусі
Катэгорыя:Журналісты Беларусі
Катэгорыя:Члены Беларускага саюза літаратурна-мастацкіх крытыкаў